Document ID: 32005R0790

KOMISSION ASETUS (EY) N:o 790/2005,
annettu 25 päivänä toukokuuta 2005,
tiettyjen kalastustuotteiden kaupan pitämistä koskevien yhteisten vaatimusten vahvistamisesta annetun neuvoston asetuksen (EY) N:o 2406/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 (1) ja erityisesti sen 2 artiklan 3 kohdan,
sekä katsoo seuraavaa:
(1)
Asetuksen (EY) N:o 104/2000 2 artiklan 1 kohdassa säädetään, että kyseisen asetuksen 1 artiklassa luetelluille tuotteille tai tuoteryhmille voidaan määrittää yhteiset kaupan pitämistä koskevat vaatimukset.
(2)
Asetuksen (EY) N:o 104/2000 liitteessä IV luetellaan tietyt lajit, joihin sovelletaan interventiomekanismeja. Vuoden 2003 liittymisasiakirjassa määrätään, että kyseiseen liitteeseen lisätään kilohaili.
(3)
Koko yhteisössä yhdenmukaistut kaupan pitämistä koskevat yhteiset vaatimukset ovat erityisen tärkeät asetuksessa (EY) N:o 104/2000 vahvistettujen interventiomekanismien moitteettoman toiminnan kannalta.
(4)
Tiettyjen kalastustuotteiden kaupan pitämistä koskevien yhteisten vaatimusten vahvistamisesta 26 päivänä marraskuuta 1996 annetussa neuvoston asetuksessa (EY) N:o 2406/96 (2) ei vahvisteta kilohailia koskevia vaatimuksia. Kyseinen asetus olisi muutettava siten, että se koskee myös kilohailia.
(5)
Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2406/96 seuraavasti:
1)
Lisätään 3 artiklan 1 kohdan a alakohtaan luetelmakohta seuraavasti:
”-
Kilohaili (Sprattus sprattus)”.
2)
Muutetaan liitteet I ja II seuraavasti:
a)
Lisätään liitteessä I olevaan B kohtaan (Sinikalat) ilmaisu ”kilohaili”.
b)
Lisätään liitteeseen II tämän asetuksen liitteessä oleva teksti.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä toukokuuta 2005.

Labels: 7
3
6